*Lēmuma projekts*

**Par cirsmu paketes īpašumā “Valsts mežs 36560090095”, Jaunalūksnes pagastā, Alūksnes novadā atsavināšanu**

 Izskatot Alūksnes novada pašvaldības iestādes “Spodra” 09.01.2024. iesniegumu par cirsmu paketes atsavināšanu izsolē, kas 09.01.2024. saņemts Alūksnes novada pašvaldībā un reģistrēts ar Nr. ANP/1-42/24/77, pamatojoties uz Pašvaldību likuma 10. panta pirmās daļas 21. punktu, 73. panta ceturto daļu, Publiskas personas mantas atsavināšanas likuma 3. panta otro daļu, 4. panta otro daļu, 6. panta otro daļu, 8. panta ceturto un piekto daļu, Alūksnes novada pašvaldības mežu apsaimniekošanas plāna 2020. – 2024. gadam 5.1.4. punktu,

1. Atsavināt Alūksnes novada pašvaldībai piederošu kustamo mantu - cirsmas īpašumā “Valsts mežs 36560090095”, Jaunalūksnes pagastā, Alūksnes novadā, īpašuma kadastra Nr. 3656 009 0095 (turpmāk - cirsmas), atsavinot vienā izsoles paketē ar kopējo pārdodamo koku apjomu 1940,65 m³:
	1. Cirsmu – Sanitāro cirti īpašuma “Valsts mežs 36560090095”, Jaunalūksnes pagastā, Alūksnes novadā, zemes vienībā ar kadastra apzīmējumu 3656 009 0095 (platība 0,84 ha, 1. kvartāla nogabalā Nr. 12);
	2. Cirsmu – Sanitāro cirti īpašuma “Valsts mežs 36560090095”, Jaunalūksnes pagastā, Alūksnes novadā, zemes vienībā ar kadastra apzīmējumu 3656 009 0095 (platība 3,58 ha, 1. kvartāla nogabalos Nr. 13, 15, 16, 17);
	3. Cirsmu – Sanitāro cirti īpašuma “Valsts mežs 36560090095”, Jaunalūksnes pagastā, Alūksnes novadā, zemes vienībā ar kadastra apzīmējumu 3656 009 0095 (platība 3,09 ha, 1. kvartāla nogabalos Nr. 24, 25, 30, 35);
2. Uzdot Alūksnes novada pašvaldības Īpašumu atsavināšanas komisijai organizēt atsavināmās kustamās mantas – cirsmu paketes novērtēšanu, izstrādāt izsoles noteikumus un rīkot izsoli.